Pageblug Covid-19 ing Thai
Ruk​

Pandhémi koronavirus 2019 ing Tanah Thai kacathet kapisan nalika wong wadon, 61, saka kutha ing provinsi Hubei lunga menyang Tanah Thai. Banjur wong wadon iku dirawat ing griya sakit ing Nonthaburi cedhak Bangkok wiwit 8 Januari 2020. Nanging dhèwèké saiki wis mari. Tanah Thai ya iku negara kapisan njaba kang nandang COVID-19.

Owah-owahan miturut wektu

Januari 
Ing sasi Januari, wong wadon Cina kena COVID-19 sakwisé teka ing Tanah Thai. Wong wadon iku duwé tenger kaya ta mriyang, kadhemen, lara tenggorok, lan mumet. Nalika 8 Januari 2020 dhèwèké jupuk jadwal mabur saka Wuhan menyang Tanah Thai kang bebarengan karo 5 anggota kulawarga  kang dumadi 16 wong. Nalika teka, dhèwèké dipriksa ing Papan Anggegana Suvarnabhumi, banjur digawa ing griya sakit ing dina kang padha.

Fèbruari 
Ing pungkasan Fèbruari 2020, gunggung kang nandang COVID-19 ing negara iki ya iku 42. Miturut Sukhum Kanchanaphimai, Sekretaris Mentri Kasehatan, kang nandang ya iku wong kang umuré 21 kang nandang saka wisatawan jaban rangkah.

Maret 
Ing tanggal 22 Maret 2020 kacathet 89 kasus kang nandang COVID-19, lan gunggungé dadi 411. Sakliyané iku Gubernur Asawin Kwanmuang mrentah kanggo nutup kabèh mall lan pasar ing Bangkok nalika 22 Maret - 12 April 2020. Namung supermarket, apothèk, lan rèstoran panganan bungkus kang buka ing mall.

Statistik

Upaya menggak

Winatesé plesir 
Bangkok Airways ngurangi jadwal maburé pesawat lan wurungaké sawenèh jadwal kanggo ngurangi nyebaré COVID-19.

Mentri Kaséhatan Masarakat Tanah Thai ngecakaké pamriksaan marang tamu saka kutha Wuhan ing 3 Januari 2020 ing Papan Anggegana Suvarnabhumi, Dom Mueang, Phukèt, lan Chiang Mai, lan saya ngetataké pangawasan ing griya sakit swasta lan negri. Dhinas Kaséhatan Tanah Thai jupuk sawenèh langkah:

 Wolung wisatawan kang ngrasakaké mriyang dipriksa nganggo thermo-scan ing papan anggegana Suvarnabumi. Wisatawan mau diisolasi lan dipriksa, kang pungkasané ora nandang COVID-19.
 Cacah 182 wong kang ketemu karo wong kang nandang mau ditlusur lan diawasi. Wong-wong mau ya iku kang dadi anggota klompok wisata kang padha. Namung sakwong kang nandang lara napas.
 Pandom kamunikasi résiko didum ing masarakat lan narahubung digawé déning Badan Tanggulangi Lelara kanggo wong-wong kang bali saka laladan kang nandang lelara ing Cina.

Kamentrian Kaséhatan Masarakat Tanah Thai duwéni papan priksa lan prawatan mèdhis kang tatarané internasional, lan sesambungan marang WHO lan dhinas-dhinas liyané kanggo ngwangsuli kadadéan.

Sapérang Lockdown ing kutha Bangkok 
Pamarétah mrintahké punjering papan blanja (mall) ing Bangkok kanggo nutup anggoné kagiyatan ing surya 22 Maret 2020 - 12 April 2020 kanggo ngurangi panyebaran virus korona. Gubernur Aswin Kwanmuang medharaké sakakèh-akèhé toko ing mall mau tutup kajaba apothèk, supermarket, njupuk-kirim panganan, lan toko wigati liyané.  Sakliyané iku, uga ditutup pasar ing pungkasan minggu, papan lelipur, lan papan kridha uga ditutup utawa tutup dhisikan.  Sapa waé kang nglanggar printah tutupé papan panggonan bisa kena ukuman pakunjara bisa nganti setaun lan dhendha nganti 100.000 baht. Pratélan papan kang ditutup kaya ta:

 rèstoran (kajaba ladinan jupuk-kirim lan rèstoran kang ngladi kanggo tamu hotèl)
 mall (kajaba supermarket , apothèk, toko panganan, lan toko ngedol barang wigati liyané)
 pasar lan pasar ing pungkasan minggu (kajaba ngedol panganan kang seger lan garing lan panganan bungkus, pakan kèwan, apothèk, lan barang wigati liyané)
 salon lan toko tatto
 papan sluncuran lan sepatu roda
 taman panglipuran, papan bowling, papan dolanan, lan warung internèt
 papan golf
 kolam nglangi lan sapadhané
 papan kridha tandhing
 toko kang adol jimat Buddha
 papan pagelaran lan pasamuwan
 papan sinau ing kabèh tataran
 klinik rawat awak lan rai
 papan spa, pijet, rawat hèrbal, lan bioskop
 papan panglipuran, stadhion lan sekolah, stadhion kridha lan papan balap jaran.

Prakiraan panyebaran ing jaban rangkah 
 – 
Ing surya 4 Fèbruari 2020, wong wadon Koréa Kidul, kang lagi waé plesir ing Bangkok, sakwisé dipriksa positif lan kacathet kang nandang lara ka-16 COVID-19

 – 
Ing surya 4 Maret 2020, pamaréntah kutha Cologne mbiyawarakaké ana 5 kasus kang kacathet, kang salah sijiné saka wong wadon kang sakwisé plesir ing Tanah Thai lan dhèwèké pitaya menawa kainfèksi lara iku ing kana.

 – 
Ing surya 5 Maret 2020, pamaréntah Queensland mbiyawarakaké wong kang umuré 81 taun kena COVID-19 sakwisé bali saka Tanah Thai lan asilé positif  lan dirawat ing Griya Sakit Sunshine Coast University.

 – 
Ing surya 6 Maret 2020, India nglapuraké kadadéan ka-31 kang kacathet COVID-19. Pasièn iku wong India kang duwéni sujarah dolan saka Tanah Thai lan Malaysia.

Rujukan 

Pageblug Covid-19 miturut nagara